
Este neîndoielnic că omul 
trebuie să desfăşoare o activitate 
zilnică, prin care să-şi arate 
vrednicia. Creştineşte vorbind, 
lenea reprezintă un păcat, iar Sfinţii 
Părinţi ne avertizează în scrierile 
lor că “omul fără ocupaţie este 
jucăria diavolului”. În limba română 
avem, pentru “leneş” şi “lenevie”, 
două cuvinte foarte crude : “puturos” 
şi “puturoşenie”, care stau în 
legătură cu “a puţi”. Omul leneş 
este cel despre care se spune că 
“pute pământul sub el”, căci 
inactivitatea duce la mizerie şi 


paragină 


Dar, pe de altă parte. 


“activitatea omenească nu tiebuie să 


fie un efort brut, orbesc, aşa cum 

este uneori activitatea dobitoacelor 
puse în ham sau în jug. Omul trebuie 


“să aibă înțelepciunea de a nu se în- 


dobitoci muncind. Munca nu este o 
valoare supremă şi nici o valoare în 
sine; simpla strădanie materială, 
dacă ne face să uităm de cele 
sufleteşti, devine mai degrabă 
păgubitoare pentru omenescul din 
oi. Nu trebuie să ne risipim 
totalitate în munca brută. în 
“materialismul” muncii. Nu 
cantitatea de sudoare ne arată 
vrednicia, ci calitatea roadelor 
activităţii noastre. lar activitatea nu 
este neapărât una fizică, ci poate fi, 
la fel de bine, una spirituală. Un 
sfânt care se roagă nu este inactiv: el 
activează spiritual şi culege roade 
nepreţuite de la Dumnezeu, pentru 
sine şi pentru ceilalți. N-o dojeneşte 
lisus pe sârguincioasa Marta, care 
se ostenea printre blide, pe când 
sora ei, Maria, profitând că Domnul 
le intrase în casă, stătea la picioarele: 
lui, privindu-l şi ascultându-l? 


-““Marto, Marto, te îngrijeşti şi pentru 


credinta 

multe te sileşti, dar un lucru trebuie; 
adevărat zic ţie: Maria partea cea 
bună şi-a ales, care nu se va lua de la 
ea; 

Activitatea materială ne 
slujeşte numai în lumea aceasta, 
împlinind nevoile trupului; 
activitatea spirituală ne slujeşte însă 
ŞI în veşnicie, împlinind nevoile 
sufletului. Or rostul omului nu e doar 
să subziste, ci şi să se mântuiască. 

Nevoile sufletului trebuie 
puse mai presus de nevoile trupului, 
chiar dacă şi unele și altele se cer 
împlinite. De aceea ne învaţă lisus că 
pe acestea trebuie să le urmărim mai 
cu deosebire, dar nici pe celelalte să 
nu le uităm. 

Nu poate fi un ideal de viață 





să nu faci nimic, dar nici să munceşti 
ca o vită”. Limba română ne învaţă 
cu înțelepciune, dacă gândim puţin 
asupra ei. Despre omul care 
exagerează cu treburile lumii acesteia 
se spune că “dă în brânci muncind”. 
A da în brânci înseamnă a cădea în 
patru labe, adică a te face asemenea 
animalelor patrupede. Pe dealtă parte, 
un astfel de om ajunge “să nu-şi mai 
vadă capul de treburi”, adică să-şi 
piardă raţiunea, conştiinţa, 
personalitatea. Un astfel de 
“activism”, rău înţeles, sfârşeşte prin 
a-l abrutiza pe om. Dintr-o asemenea 
atitudine greșită, pe care mai ales 
comunismul a căutat s-o impună 
“oamenilor muncii” (învăţându-i cu 
perfidie că “munca” este singurul 
certificat de valoare, ba chiar că 
“munca l-a făcutpe om”!), s-a născut 
şi acea monstruoasă lozincă: “Noi 
muncim, nu gândim!”, una dintre 
marile ruşini naţionale din ultimii 
ani! 

Togmai aici e miezul 
problemei: omul, câtă vreme vrea să 


LINE 


"Nu te închina până nu ştii cine este sfântul”! 

rămână om întreg, trebuie să şi 
muncească, să şi gândească. Munca 
fără gândire nu aparține omului, ci 
vitei. (De aceea am hotărât să numim 
“Lumea satelor” astfel: Publicaţie 
pentru cei ce muncesc, dar şi gândesc; 
căci noi ne adresăm omului ca om, 
iar nu omului ca animal). Trebuie să 
ieşim cu toţii din mentalitatea 
antiumană impusă de comunism, care 

PUBLICAŢIE PENTRU CEI CE MUNCESC, ŞI GÂNDESC: 


Și intrând îngerul la ea, a zis: 

"Bucură-te, ceea ce ești plină de har. 
Domnul este cu ține. 

Binecuvântată eşti tu între femei” 

nu voia decât să manipuleze poporul 
ca pe o turmă, pentru ca o mână de 
oameni să profite de produsele 
muncii celorlalți. Comunismul s-a 
lăudat că a vrut să desființeze 
“exploatarea omului de către om”, 
dar n-a făcut decât să instaureze, 
prin teroare şi îndobitocire, 


(continuare în pag. 2) 

RĂSPUNSUL PREOTULUI DE ȚARĂ 


Iubite fiu, 

Îngăduie-mi să-ţi spun aşa pentru că, oricât de orăşean ai fi 
acum, născut fiind pe aceste meleaguri, botezat cu apă din 
fântânile satului şi cuminecal, pentru prima dată, în biserica lui, 
bun Sau rău, eşti de-al nostru. La succesele sau neîmplinirile tale, 
oricât de, de la distanţă, părtaşi, vrând-nevrând, suntem. Spun 
asta pentru că există datorii de la care oricăl te-ai sustrage, sau 
Oricât te-ai socoli că le-ai plătit, obligația ta nici măcar nu se 
micşorează, rămâne intactă, din ce în ce mai scadentă. Aşa sunt 
datoriile față de pământul natal, față de părinţii ce ți-au dat 
viață, după cum la fel sunt şi datoriile părinţilor față de copiii pe 
care i-au crescul pentru a-i face oameni. Nici părinții spirituali 
nu au îndatoriri mai mici; poverile lor sunt de minte, de suflet. 

Noi, preoţii, avem o astfel de obligaţie faţă de toți cei pe 
care i-am botezat. Copii fiind, le-am dat primele noțiuni de 
credință şi de morală, pe cei ce i-am avul aproape i-am sprijinit, 
cum am putul, dar nici de cei ce au plecat şi s-au îndepărta! nu ne 

“simţim dezlegaţi. Dimpotrivă. Pe cei ce s-au îndepărtat, revenind, 
cu atât mai mult suntem datori să-i primim, să-i ospătăm, să-i 
odihnim când vin înapoi obosiţi. Pentru că, vezi, rătăcirile lumii 
sunt grele, istovitoare, pierzătoare dar, mai ales, multe, pe când 
întoarcerea e una. Şi e singura plăcută lui Dumnezeu, altfel nu 
ne-ar fi dat el pilda cu ciobanul ce-şi lasă turma ca să caute oaia 
rătăcită sau cea a fiului risipitor. Dumnezeul milei, al îndurării 
şi al-iubirii de oameni, aşa ne învaţă. 

Din scrisoarea ta am înţeles că eşti tulburat, în inima ta, 
că nu mai înţelegi, că eşti profund afectat de felul cum arată 
oraşele, că te doare să vezi nepriceperea şi necinstea celor care 
conduc, în folosul lor şi în disprețul altora. Mă întrebi, ce-i de 
făcut? 

Vezi, de aici, de la țară, unde “s-a născut veşnicia”, 
lucrurile se văd altfel. Eu nu urmăresc cele transmise la televizor. 
şi Ziare citesc rar, dar starea ţării, a oamenilor o ştiu pentru că 
0 simt, fiind mereu între ei. Povăţuitor pol fi doar aici, în sat, 
unde trăiesc în mijlocul oamenilor şi-al lucrurilor, unde-i cunosc 

pe nepoți din părinţi, bunici şi străbunici, unde ştiu toate străzile, 


"A MUNCI" 


si "A LUCRA" 





lui Dumnezeu s-a 


(urmare din pag.1) “asemănarea” 


întunecat 
s-a pierdut. 


casele, grădinile, şurile, 
şi unde câinii nu mă latră, 








Că toți mă cunosc. Ce să-ţi 1! = 
spun eu despre oraş, unde paiete - 
sunt case mari şi domni > .,! —— 


mulți? Să vorbesc şi eu, 
ca alții, ce nu ştiu? 

EU zi -că 
fiecare lrebuie să-şi 
ştie rostul, să-şi aibă 
rânduiala. N-ai: 
observat că cei care se % 
lol întreabă: “Ce-i de; 
făcut? sunt tocmai, 
aceia care n-au făcu 
nimic toată viaţa şi nici = 
pe mai departe nu au 
de gând să se apuce de treabă. Pun întrebarea doar s-o găsi 
cineva cu care să poată începe o “discuţie”. Nu asta este în 
obiceiul oamenilor vrednici. Vorba multă e sărăcie şi astăzi, mai 
mult ca oricând altădată, pulem dovedi că aşa este. Din vorbe se 
fac “problemele complexe", din vorbe apar “revoluțiile”, din 
vorbe se confecționează “tranziţii ”. În loc de pâine, de ordine, de 
siguranţă a locului de muncă, oamenilor li se dă sărăcia zilnică 
a planurilor de perspectivă 

Sigur, într-un fel se văd lucrurile când le priveşti în mare. 
Altfel se văd când eşti presat de timp, dar cel ce-și asumă 
răspunderea conducerii, drept este să răspundă. Nu prea se 
întâmplă. Trece un an, trece o vreme, vin altele şi se uită. Dar cine 
vrea să fie drept cu el, şi cu alții, trebuie să ţină socoata; a 
dreaptă. Căci pomul, şi nu numai el, se cunoaşte după roade. 
Vezi, aici la țară, noi prețuim nu graba ci durata; continuitatea. 
Aici fapta se cere să fie ca vorba şi vorba ca rugăciunea. Aici 
omul, pământul cu roadele şi văzduhul sunt una. Poate nu sunt, 
dar aşa continuă să le vadă un bătrân preot. care poate să roage 
pe Domnul să te binecuvânteze, să-ţi încline inima Spre pariea 
cea bună dar nu poale să-ți spună cu cine să votezi Harul 
Duhului să fie cu tine, fiule. 


N 


Preot Istrate 


omul liber “lucrează”). De muncit munceşte şi 
animalul (ca rob al omului). Omul care 
“munceşte” se împărtăşeşte cu animalul. în vreme 

„ce omul care “lucrează” se împărtăşeşte cu 
Dumnezeu şi cu îngerii Săi. 

“A lucra”, care vine din latineşte, 
însemna, la origine, “a câştiga”, “a obţine un 
profit”. Este o activitate conştientă, producătoare 
de valori, la care animalul nu are acces. cum nu 


în om. iar 


Dar Dumnezeu îl 


“exploatarea omului de către Stat”! Alte măşti, 
aceeaşi piesă... 

Sănuuităm nici altceva: anume că munca 
în sens fizic, câştigarea mijloacelor de subzistență 
“cu sudoarea frunţii”, nu este, conform Bibliei, 
decât unul dintre rezultatele căderii în păcat; 
deci, într-un fel, o pedeapsă şi un blestem. Iniţial, 
nu ca să robească muncind l-a făcut Dumnezeu 
pe om; dar când a apărut păcatul, a trebuit să 
apară și plata pentru păcat. În condiţia lui 
păcătoasă, care se prelungeşte până azi, omul 
este nevoit să muncească. Dar a face din muncă 
o valoare absolută, adică a facedintr-un blestem 
o binecuvântare, este neînţelept. Muncim ca să 
trăim; dar nu trăim ca să muncim! 

Aici limba română ne este iarăşi un bun 
sfetnic. În ea există două cuvinte ce par să aibă 
acelaşi înțeles, dar nu au. Este vorba de “a munci” 
şi “a lucra”. Traducătorii vechi ai Bibliei simțeau 
corect această diferenţă: “a munci” se aplica 
numai omului stricat de păcat; Dumnezeu nu 
muncește, Dumnezeu “lucrează” (“Şi s-a odihnit 
Dumnezeu de /ucrul mâinilor sale”...; “Tatăl 
Meu până acum /ucrează şi Eu /ucrez împreună 
cu E[”...). Or omul este făcut “după chipul şi 
asemănarea lui Dumnezeu”. Prin păcat, “chipul” 


aşteaptă pe om să-şi redobândească măreţia 
pierdută; de aceea s-a întrupat Hristos, Mântuitorul. 
“Dumnezeu - zic Sfinţii Părinţi - s-a făcut om, 
pentru ca şi omul să se facă Dumnezeu. Nu 
Dumnezeu prin fire, ci Dumnezeu prin har”. Dacă 
Dumnezeu “lucrează””, atunci şi omul trebuie să 
se ridice de la “a munci” la “a lucra”. 

Să cercetăm mai îndeaproape aceste două 
cuvinte. Cuvântul “muncă” (din care derivă a 
“*munci”) este de origine slavă şi însemna, în 
limbile slave, “chin”, “suferință”. De aici s-a 
născut şi cuvântul “mucenic”, cel ce îndură 
suferințe în lumea aceasta, mărturisindu-L. pe 
Dumnezeu (cu derivatele “mucenicie”, “a 
mucenici”, care înseamnă “martiraj”, “a 
martiriza”). În limba noastră veche, caznele 
infernale erau numite “muncile iadului”. “A (se) * 
munci” însemna, în mod obişnuit, “a chinui” pe 
cineva sau “a se chinui” pe sine. Uneori omul “se 
munceşte” singur, dar cel mai adesea “este muncit” 
de alţii; diavolul mai ales tinde “să-l muncească” 
pe om (“a fi muncit de diavol” este o expresie care 
s-a păstrat până azi). Rareori se întâmplă ca 
“munca” să aibă un aspect nobil sau pozitiv. Ea 
este de obicei oarbă, chinuitoare şi stearpă, asociată 
mai ales cu robia (robul “munceşte”, în timp ce 


are nici robul. Faptul de “a lucra” este creator. 
procopsitor, depăşind imediatul. Din “a lucra” 
rezultă “lucrurile”, “lucrările”; din “a munci” nu 
rezultă decât înmulţirea muncii cu ea însăşi 
(muncile “muncirile”). Faptul că acţiunea de 
“a munci” nu trece, lingvistic, într-un obiect 
precis, este el însuşi grăitor. 

Poţi să munceşti fără să gândeşti, dar de 
lucrat nu poţi lucra fără gândire! Problema noastră 
este tocmai de a ne ridica, treptat, de la “munca” 
brută la “lucrarea” conştientă, de la robie la 
libertate, de la “animalizare” la (re)umanizare. 
Să fim activi, dar “lucrători”, iar nu simpli 
“muncitori”; să urmăm modelul divin. iar nu 
modelul bovin! Altminteri lumea românească va 
rămâne mereu sfâşiată între “cei ce muncesc” şi 

cei ce lucrează”, iar forța brută va risca să 
inăbuşe activitatea creatoare. Altfel spus, riscăm 
să rămânem victimele materialismului comunist, 
robi şi vite de povară ale istoriei, în timp ce 
popoarele “lucrătoare” vor prospera şi ne vor 
dispreţui de la înălțimea faptei luminate de gând! 

Să nu uităm că pământul poate “puţi” 
sub noi nu doar din pricina nemuncii, dar ŞI din 


aceea a unei munci care nu produce decât... 
balegă! 


d a € 

TEMELIA NAȚIUNII - 
TĂRANUL 


„Ştim că oameni 
cunoscători în ale agriculturii 
socotesc că problema agrară în 
România atârnă mai întâi de 
forma proprietăților şi apoi de 
mărimea lor, şi că ar fi o 
primejdie şă legăm pe fiecare 
țăran de un mic petec de pământ. 
Pentru o cultură intensivă. zic 
ei, este nevoie de lucrători 
agricoli care să nu fie decât 
lucrători. Inţelegem din punct 
de vedere tehnic foloasele unui 
asttel de sistem. Inţelegem 
şi necesitatea comasării. 
Mărturisim însă că dacă luăm 
seama la interesele viitoare ale 
națiunii. dezlipirea plugarului 
de petecul său de pământ (fie 
măcar 0 grădină şi un loc de 
silişte) ar fi o mare primejdie. 
Tăranul trebuie să aibă țărână. - 


LUMEA SATELOR 





aceasta e lormula de veacuri a 
vieţii sale; e însăşi temeiul 
moralității sale: iubirea şi ura, 
mila şi sila, nădejdea şi 
deznădejdea lui de țărână se 
leagă... 

De aceea, dacă temelia 
națiunii e țăranul, să ne dăm 
seama că temeiul ţăranului e 
pământul. Oricât de mic ar fi 
ogorul, el este un punct de sprijin: 
işi cheamă stăpânul îndărăt. 
Brazda are virtuţi tainice, chiar 
când stăpânitorul ei se pare 
prostit şi umilit. În poveşti vine 
de multe ori vorba despre cai 
năzdrăvani. Cei graşi ca pepenii, 
nu sunt însă de nici o treabă - în 
orice caz, nu-s pentru isprăvile 
mari, la care se gândeşte Făt 
Frumos sau Feciorul de Împărat. 
Deodată însă o gloabă costelivă, 

- Corneliu BABA, Țărani - 


dar inimoasă se repede la tava cu 
jăratec, îl mănâncă şi se schimbă 
într-un armăsar care suflă foc pe 
nări, zburând cu stăpânul lui până 
în înaltul cerului... 
Simbolismul acesta 
popular se potriveşte întocmai 
plugarului român. Osgorul e 
pentru dânsul tava cu jăratec. De 


lângă ogor şi pentru ogor, el se 
insuflețeşte dintr-o dată, oricât 
de umilită i-ar fi înfăţişarea şi 
merge, - până în pânzele albe. 
Cum a dovedit-o, de atâtea ori, 
de-a lungul istoriei. 


1913, Simion MEHEDINŢI 
Membru al Academiei Române 


ELEVIZIUNEA SI PROBLEMELE SATULUI 


Duminică de duminică. spre ceasurile amiezii. 
leleviziunea Română oferă locuitorilor de la tară 
emisiunea botezată ” Viaţa satului”. Din capul locului, 
în legătură cu această emisiune, se impune constatarea 
că, faţă de imensitatea şi diversitatea problemelor cu 
care se confruntă lumea satului românesc, o singură 
emisiune săptămânală este mult prea puțin. 

Nu este deloc lipsit de importanţă, ba 
dimpotrivă, este absolut necesar a se privi cu mai mult 
interes şi cu reală preocupare toate componentele 
privind viaţa de la țară, în întreaga lor complexitate. 
De la starea de sănătate şi situația şcolilor săteşti, la 
agresiunea pretinsului modernism asupra valorilor 
spirituale tradiţionale şi apoi până la chestiunile legate 
de redobândirea. dreptului de proprietate asupra 
pământului, toate se constituie într-o îngrămădire de 
probleme ce-şi aşteaptă dreapta rezolvare. i 

Fără îndoială că este de mare şi grabnică 
nevoie ca emisiunile dedicate satului, mai cu seamă 
cele ale TVR. să fie realizate cu bună credinţă şi cu 
pricepere. Este de mare folos dacă lucrurile se fac aşa 
cum se cuvine, în respectul adevărului şi spre folosul 
celor cărora |i se adresează. Din nefericire. mult prea 
multă risipă de efort şi de timp se face numai în 
scopuri propagandistice şi pentru îmbrobodirea 
oamenilor simpli şi de bună credinţă. 

În prima perioadă de după decembrie 1989, 
la emisiunea TVR “Viaţa satului” se mai puteau auzi 
şi vedea dezbateri de probleme legate de lucruri şi 
chestiuni de real interes pentru viața țărănimii, (atâta 
câtă a mai rămas), ca şi pentru cei care au crezut în 
renaşterea satelor noastre. Asta se întâmpla pe vremea 
când mai era redactor al acestei emisiuni di.Dumitru 
Martiniuc şi când emisiunile realizate de domnia sa 
erau adresate țăranilor... Dar în ultimul timp, de când 
la cârma redacţiei emisiunilor destinate satului mai 
mare este dI.AI.Popescu pe micul ecran au rămas şi 
s-au înmulțit vechii activişti de partid împreună cu 
“specialiştii” agriculturii socialiste de comandă după 
model kolhoznic sovietic. Cu fiecare duminică şi pe 
măsură ce trece timpul, emisiunea “Viaţa satului” 
este tot mai mult un prilej prin care se aduc laude 


, .. - L .„ ; 
“binefacerilor agriculturii socialiste”. Pe această cale 


se face în mod direct şi deschis propagandă pentru 
recolectivizare. Cel mai recent exemplu, emisiunea 
din 12 martie a.c., ocazie cu care s-a făcut elogiul 


“asociațiilor agricole” în chip deşănţat. 

De la actualii guvernanți şi de la slugile lor 
este inutil să ne aşteptăm să-i vedem ocupându-se de 
problemele reale ale satului. În cea mai mare parte, este 
vorba de aceeaşi oameni care au dus lucrurile de râpă. 
Nu-i de aşteptat aplicarea corectă şi grabnicăa Legii 18 
Şi nici grabnică dreptate pentru țăranii jefuiţi, umiliţi şi 
batjocoriți tocmai din partea celor responsabili de 
fărădelegile ultimei jumătați de veac. Nu de aşa ceva se 
ocupă “Viaţa satului”; redactorii ei nu mai contenesc 
cu laudele la adresa agriculturii socialiste. Vechea ca şi 
noua nomenclatură a satelor este aceeaşi categorie de 
profitori şi beneficiari atât de pe urma cooperativizării, 
cât şi după Legea 18. Această lege le aduce foloase şi 
atunci când nu se aplică, la fel ca şi în cazul în care se 
aplică strâmb. 

Pe de altă parte TVR acordă extrem de mult 
timp apariţiei pe micul ecran multor emisiuni pretins 
muzicale. În acestea se perindă şi se agită în fața 
telespectatorilor, cu mult zgomot şi puțină muzică, tot 
felul de cântăreți şi formaţii “muzicale”. Cu regret se 
poate constata că aceşti “artişti” şi aceste “genuri 
muzicale” îşi găsesc tot mai mulți admiratori şi în 


lumea satelor noastre. De o vreme, şi la țară 
funcționează discotecile. Au pătruns şi aici “tehnicile 
de vârf ale audiovizualului”, reuşind, încet-încet, să 
alunge din satul românesc tocmai valorile de temelie 
ale acestuia, cântecul, jocul şi portul, comori fără de 
care satul este amenințat să-şi piardă farmecul, 
originalitatea şi personalitatea sa. Când nunțile 
tradiţionale româneşti nu se mai ţin trei zile - de 
sâmbătă până luni - şi când nici hora satului nu se mai 
poate apăra de agresiunea discotecii şi a altor obiceiuri 
ale “civilizaţiei timpurilor noastre”, ființa neamului 
însuşi este în mare pericol... 
Universul problemelor cu care se confruntă 
satul românesc actual merită mai multă atenţie decât 
cea de care se bucură acum. Preocuparea pentru 
soarta lui trebuie să devină reală şi efectivă pentru toți 
cei responsabili, şi nu în ultimul rând pentru cei a 
căror menire este luminarea minților şi tămăduirea 
sufletelor neamului. Sub toate aspectele, la țară e 
nevoie de multă trudă şi dăruire, de voinţă şi eforturi 
cheltuite cu multă bună credință spre a putea face ca 
lucrurile să ajungă să curgă în matca lor firească. 


Nicolae POP 









„ Amseris într- 
„alta ce dă 20 litri. | | 
| Dar ca o vacă să dea lapte mult, trebuie să primească mâncare potrivită şi destulă, din care organismul 

animalului să-și întrețină viața şi să fabrice lapte şi carne. sd sie Na 

„„ Oripaiele, cocenii de porumb, chiar și fânul cel mai bun din fânațele naturale, n-au puterea dea da lapte 

mult, Chiar dacă adăugăm în hrana animalelor tărâţe şi uruieli, nu ne putem lipsi de fânul de lucernă sau trifoi. 
Lucrul acesta este ştiut de toți crescătorii de animale. | A 
Rostul acestor rânduri e să fie un îndemn ca încă din această primăvară fiecare crescător de animale 

să-și întemeieze o cultură de lucernă sau trifoi. Mai bine de lucernă, căci lucerna dă mai mult fân şi mai bun, 

Trifoiul să rămână pe terenurile mai reci şi mai sărace. cpt, e 

În amândouă cazurile e nevoie de teren arat din toamnă, discuit şi grăpat mărunt, de 18-20 kg sămânță 


Să cultivăm plante de nutreţ 


curată, cu putere de germinaţie bună şi cu garanţie că nu conţine sămânță de buruieni (Ştevie şi cuscută) 
Ca plantă protectoare, mai bun este ovăzul (100-120 kg/ha), Pe supra feţe mici se poate renunța la plantă 
protectoare. i n fo de & Ni St | 
E bine ca fiecare plugar să aibă cât mai aproapede grajd o suprafață cât de mică cu lucernă, să aibă de 
mâncare la îndemână vara pentru vite şi mai ales pentru porei și păsări. Să nu lăsăm verdeaţa pentru porci în 
seama întâmplătoarelor buruieni, Porcii ce primesc în hrana lor lucernă vara Şi iarna crese de două ori mai repede. 
| Putem semăna lucernă și în semănăturile de toamnă şi primăvară, dacă sunt mai rare, dar în acest caz 
trebuie mai întâi să lerbicidăm cerealele sau să renunțăm la ierbicida, 
„ Cultivând lucernă și trifoi, ne apropiem cu un pas mai repede deo agricultură 
cinste nouă şi țării. pai Ad NZEAE. 

un articol în numărul trecut că nu-i tot una să creşti o vacă ce dă pe zi $ litri de lapte sau 

Se spune adeseori că popoarele au conducătorii 
pe care-i merită. O vorbă adevărată. dar numai în 
situaţiile în care cei ce conduc destinele unei națiuni au 
fost aleşi în mod liber de populaţia care le-a încredințat 
conducerea treburilor statului. Dacă pentru perioada 
celor cincizeci de ani de dictatură şi teroare comunistă, 
poporul nostru nu poate fi făcut răspunzător decât într- 
o mică măsură de faptul că la conducerea țării s-au găsit 
oameni străini de interesele neamului. venetici 
înscăunaţi silnic de o putere străină - Rusia bolşevică, 
nu tot acelaşi lucru se poate spune despre actuala 
conducere politică a României. Ea a fost aleasă în mod 
“democratic” atât la alegerile din 1990, cât şi la cele din 
1992, astfel că prin votul nostru “exprimat liber”, în loc 
să ieşim la luminalibertăţii după lunga noapte comunistă, 


ne-am înrobit, de bună voie, aceloraşi satrapi care ne-au 


exploatat şi terorizat în numele Partidului Comunist şi 
înainte de evenimentele din Decembrie '89. 
x 

În Decembrie '89. în România. a fost răsturnat 
comunismul. Dar comuniştii. purtătorii acestei ideologii 
criminale, nu au păţit nimic. Nu au fost traşi la 
răspundere, aşa cum ar fi trebuit să se întâmple, nici 
pentru dezastrul ţării şi nici pentru crimele săvârşite 
de-a lungul anilor în care au stăpânit țara ca pe propria 
lor moşie. Dar nu numai atât. Astăzi tot ei conduc ţara. 
De data aceasta însă, spre ruşinea noastră, a românilor, 
ca aleşi ai poporului. Începând cu preşedintele Ion 
Iliescu, toată liota de foşti activişti ai Partidului Comunist 
Român a rămas neclintită în funcțiile de conducere pe 
care le-au deținut în trecut, deşi au cugetul şi mâinile 
pătate de sângele şi suferințele celor care, ca români 
adevăraţi, au cutezat să-i înfrunte, 

Cum însă astăzi, în întreaga lume. comunismul 
este privit cu neîncredere, dar mai ales cu teamă că 
revenit la putere s-ar reîntoarce la metodele criminale 
din trecut, comuniştii români au găsit calea de a-i înşela 
pe oameni şi de a li se pierde urma. Ei au devenit, peste 
noapte, “democra[i”, şi-au schimbat numele şi s-au 
împărțit în cinci noi partide. Aşa au luat naştere Partidul 
Democraţiei Sociale din România (PDSR), Partidul 
Socialist al Muncii (PSM), Partidul România Mare 
(PRM), Partidul de Uniune Naţională Română 
(PUNR) şi Partidul Democrat Agrar din România 
(PDAR), toate cinci nefiind altceva decât măşti sub care 
se ascunde Partidul Comunist Român, care în felul 
acesta îşi menţine existenţa şi îşi asigură continuitatea. 

- + 


Roadele continuității comuniste în România 
se văd la fiecare pas. Țara este din ce în ce mai săracă. 
Oamenii trăiesc din ce în ce mai greu și o bună parte din 
populaţie nu reuşeşte săagonisească, din muncăcinstită, 
nici puţinul care să-i ridice peste pragul sărăciei. La 
oraşe, muncitorii din fabrici sunt concediaţi pe capete 
din lipsă de comenzi, deoarece industria, uriaşa industrie 
construită de comuniști, se dovedeşte a fi fost concepută 
de oameni fără cap. Sănătatea populaţiei este lăsată de 
izbelişte. Lipsesc medicamentele uzuale, iar atunci 
când se găsesc sunt atât de scumpe încât omul nevoiaş 
nu le poate'cumpăra. Profesorii, învățătorii şi medicii, 
cei ce îngrijesc sănătatea sufletelor şi trupurilor naţiunii, 

primesc salarii de mizerie, aşa cum nu se întâmplă în nici 
o țară civilizată de pe fața pământului. Oraşele mari, şi în 
primul rând capitala colcăie de copii vagabonzi, “copiii 
Sfrăzii', care se adăpostesc prin gunile de canal. Cerşetonia 
a devenit un spectacol curent şi în rândul celor care întind 
mâna, cerând pomană. se găsesc oameni bătrâni, 
pensionari, care la vremea lor au însemnat ceva, dar care 
astăzi, din pensia de mizene pe care le-o dă statul de 
"democraţie originală” a preşedintelui lon Iliescu, nu 
pot să-şi asigure nici măcar pâinea cea de toate zilele. 
Nici la țarăsituaţia nu este mai îimbucurătoare. Să amintim 
doar că există pensionari în mediul rural care primesc o 
pensie lunară de 5 lei, sumă care reprezintă a zecea parte 
din costul unei cutii de chibrituri. 
* 

La polul opus însă, “conducătorii poporului”, 
noua clasă conducătoare - ciocoimea roşie - se |ăfăie 
într-un belşug neruşinat. Foştii fruntaşi comunişti care 
astăzi fac parte din guvemul țării. din parlament, sau 
ocupă posturi de conducere în administraţie şi economie 


primesc salarii ce depăşesc puterea de imaginaţie a 
omului de rând. Dar neruşinarea şi abuzul nu se opresc 


aici. Pe lângă aceste salarii uriaşe, boierimea roşie, care 
a pus mâna pe conducerea țării, cu binecuvântarea 
preşedintelui lon Iliescu şi cu sprijinul guvernului, 
realizează câştiguri suplimentare care le dublează 
veniturile. Mai marii zilei de astăzi ocupă fotolii, bănos 
retribuite, în Adunările Generale ale Acţionarilor din 
întreprinderile cu capital de stat. Ei obțin pentru ei şi 
pentru neamurile lor, gratuit, case şi apartamente, scutiri 
de impozite şi multe, multe alte avantaje prin care actualii 
“conducători ai poporului” se răsplătesc, cu 
generozitate, întreei. Şi ca şi cum aceste abuzuri strigătoare 
la cer nu ar fi deajuns, ciocoimea roşie, nesătulă şi 
hulpavă, practică, cu o neruşinată seninătate, corupţia. 

Când un țigan fură o găină, oamenii îl arată cu 
degetul şi-l numesc hoţ. Când însă un om al Puterii îşi 
bagă mâinile până la coate în averea statului, avere 
adunată din sudoarea contribuabililor, a plătitorilor de 
impozite, el este doar “corupt”. uitându-se că pentru 
societate, corupţia este un nărav mai rău şi mai dăunător 
decât hoția. Ea este un atentat la moralitatea publică prin 
care sunt jefuite sume enorme din vistieria statului, sume 
care, într-o societate guvernată de conducători cinstiți, ar 
putea fi folosite pentru îmbunătăţirea situaţiei în atâtea 
domenii de activitate socială. aflate astăzi în grea suferinţă. 

E 

Răul din viața societăţii româneşti de astăzi, 
guvernată de “ciocoimea roşie” nu se limitează însă 
numai la abuzurile săvârşite de această nouă clasă 
conducătoare. Deoarece la ospăţul întins pe spesele 


vistieriei statului nu au încăput toți activiştii de partid şi 


toți securiştii care au servit, în trecut, cu devotament, 
Partidul Comunist, li s-a păsit şi acestora un ciolan din 
care să se înfrupte, Ei au devenit, cusprijinul “tovarășilor” 
de ieri,capitalişti prosperi, o nouă burghezie: “burghezia 
roşie”, 


Cu fonduri puse generos la dispoziţie din 
rezervele ascunse ale fostului Partid Comunist, burghezia 
roşie a păşit hotărât în activitatea comercială şi bancară. 
Cei care ieri tunau şi fulgerau împotriva capitalismului, 

burgheziei şi exploatării omului de către om. astăzi 
practică fără jenă ceea ce condamnau ieri. Şi se pare că 
procesul de constituire şi consolidare a burgheziei roşii 
este numai la început. Va urma “marea privatizare”. 
scoaterea la mezat a industriei pe care, în mod sigur, va 
pune mâna securistul bătăuş de ieri, transformat peste 
noapte în prosper om de afaceri cu maniere occidentale. 
= 

O temere tulbură însă liniştea şi viaţa 
imbelşugată a “ciocoimii roșii” şi a “burgheziei- 
securiste'. pe mâna cărora a încăput amărâta noastră 
țară. Ei au devenit ceea ce sunt astăzi datorită 
evenimentelor sângeroase din Decembrie '89 şi ştiu că 
atunci când românului îi ajunge cuțitul la os. va face din 
nou ca "mămăliga să explodeze”. 

De aceea, actuala Putere şi acoliţii ei s-au 
inconjurat cu un aparat de pază şi securitate. asemănător 
cu cel pe care l-a avut răposatul Nicolae Ceauşescu. O 
poliție numeroasă, dar care în loc să caute răufăcătoriîi 
urmăreşte şi persecută pe opozanţii Puterii. O 
Jandarmerie la fel de numeroasă, întărită cu detaşamente 
de scutieri, special instruite pentru a reprima 
manifestaţiile antiguvernamentale. Multe, nimeni nu 

ştie cât de multe, servicii de securitate şi informaţii care 


stau cu ochii atintiţi asupra populaţiei. urmărindii cu: 
teamă mişcările. Formaţiuni speciale care-l păzesc pe 
preşedinte, guvernul şi parlamentul. precum şi alte 
servicii secrete de existența cărora nu avem cunoştinţă. 
dar a căror prezență o simțim în atmosfera poluată 
moral care ne înconjoară. Revenirea la ascultarea 
convorbirilor telefonice şi la violarea secretului 
corespondenței, reactivarea vechilor informatori şi 
recrutarea de noi cozi de topor, toate acestea la un loc 
dovedesc încă odată în plus adevărul proverbului 
românesc, “lupu-şi schimbă părul, dar năravul ba”. 

Dar creşterea peste măsură a efectivelor şi 
dotării poliţiei politice în ţara noastră, pe lânsă 
deteriorarea imaginii României în lume. are consecinte 
negative şi asupra echilibrului intern al societății 
româneşti. In timp ce supradimensionatele servicii de 
securitate înghit cu mult mai mult decât se cuvine din 
sărăcăcioasele rezerve ale vistieriei statului, pentru 
activităţile care asigură prosperitatea naţiunii, sănătate, 
învăţământ şi cultură, rămân prea puţine rezerve pentru 
a le face să funcţioneze normal. 

+ 

Dacă actuala “ciocoime roşie” ar crede în 
Dumnezeu le-am aminti “porunca a opta” din Decalog, 
“Să nu furt”, precum şi cuvintele Apostolului Pavel din 
prima scrisoare către Corinteni, “Nici hoţii, nici 
zgărciţii...nici hrăpăreţii nu vor moşteni Împărăţia lui 
Dumnezeu”. Dar cei ce conduc astăzi destinele neamului 
românesc nu cred în Dumnezeu. Ei se închină doar lui 
Mammona, zeul bogăției obținute pe căi necinstite, prin 
hoție şi corupție. De aceea sunt puţine speranţe să-i 
vedem convertiți pe drumul adevărului, dreptăţii şi 
dragostei de țară şi de neam. Singura soluţie este să ne 
descotorosim cât mai grabnic de ei. Un lucru posibil, 
care stă în voia noastră, Până la viitoarele alegeri nu mai 
este decât un an, alegeri la care nici unui bun român nu- 
i este înpăduit să-l voteze pe preşedintele Iliescu şi cele 
cinci partide, menționate mai sus, mlădiţele Partidului 
Comunist. Nefăcând aşa, îngropăm viitorul țării şi al 
urmaşilor noştri, pentru cine ştie cât timp. O greşeală pe 
care nu ne este îngăduit să o săvârşim. 

